wickkiey/tamil-wikipedia-chunked huggingface dataset:
# அடுக்கேற்றம்

**அடுக்கேற்றம்** (*Exponentiation*) என்பது ஒரு கணிதச் செயல். இதை ***b*<sup>*n*</sup>** என்று குறிப்பது வழக்கம். இதில், என்பதை அடிமானம் அல்லது அடி எனவும், ஐ *அடுக்கு* அல்லது *படி* எனவும் அழைப்பர். நேர் முழு எண்ணாக இருக்கும்போது, அடுக்கேற்றம், ஐ தடவைகள் தொடர்ச்சியாகப் பெருக்குவதாக இருக்கும். சில இடங்களில் சில அடுக்கேற்றங்கள் அவற்றுக்கே உரிய தனியான சொற்களால் குறிப்பிடப்படுகின்றன. எடுத்துக்காட்டாக *b* இன் அடுக்கு இரண்டு (*b*<sup>2</sup>) என்பது இன் வர்க்கம் எனவும், *b* இன் அடுக்கு 3 (*b*<sup>3</sup>) என்பது இன் கனம் எனவும் குறிக்கப்படுகிறது.  
-
- , இரு நேர்ம எண்களெனில்,
:.
இப்பண்பினை நேர்மமில்லா முழு எண்களுக்கும் நீட்டிக்கக் கீழுள்ள முடிவுகள் வரையறுக்கப்படுகின்றன:
:*b*<sup>*0*</sup> = 1
: = ( நேர்ம எண்; பூச்சியமற்ற எண்) குறிப்பாக,
: = ( இன் பெருக்கல் நேர்மாறு).  
மெய்யெண் மற்றும் சிக்கலெண் அடுக்குகளுக்கும் அடுக்கேற்றத்தை நீட்டிக்கலாம். முழு எண் அடுக்கேற்றமானது அணிகள் உட்பட பல இயற்கணித அமைப்புகளுக்கு வரையறுக்கப்படுகிறது. பொருளியல், உயிரியல், வேதியியல், இயற்பியல், கணினியியல் போன்ற பலதுறைகளில் அடுக்கேற்றம் பயன்படுகிறது.
# அடுக்கேற்றம்

## சொல்லியல்

அலகு பக்க நீளங்கொண்ட சதுரத்தின் பரப்பளவு ஆகும். எனவே என்பது " *b* இன் வர்க்கம் என அழைக்கப்படுகிறது. இதேபோல பக்க நீளங்கொண்ட கனசதுரத்தின் கனவளவு என்பதால் ஆனது " *b* இன் கனம்" என அழைக்கப்படுகிறது.  
அடுக்கு ஒரு இயல் எண்ணாக இருக்கும்போது அது, அடி எண்ணை மீண்டும் மீண்டும் எத்தனை முறை பெருக்கவேண்டும் என்பதைக் குறிக்கிறது. எடுத்துக்காட்டாக,
:.  
என்பது "3 இன் அடுக்கு 5" அல்லது 3 இன் 5 ஆம் அடுக்கு என வாசிக்கப்படுகிறது. பொதுவாக என்பதுதை "*b* இன் *n* ஆம் அடுக்கு" என வாசிக்க வேண்டும்.
# அடுக்கேற்றம்

## முழு எண் அடுக்குகள்

முழு எண் அடுக்குகளுடைய அடுக்கேற்றச் செயல் எண்கணிதச் செயல்களைக் கொண்டு வரையறுக்கப்படுகிறது.
# அடுக்கேற்றம்

## முழு எண் அடுக்குகள்

### நேர்ம அடுக்குகள்

:<math>b^1 = b</math> மற்றும் <math>b^{n+1} = b^n \cdot b.</math> ஆகிய இரு அடிப்படை முடிவுகளைக்கொண்டு நேர்ம முழுவெண் அடுக்கேற்றம் வரையறுக்கப்படுகிறது. மேலும் பெருக்கலின் சேர்ப்புப் பண்பின்படி கீழ்வரும் முடிவு பெறப்படுகிறது:
, இரு நேர்ம முழுவெண்களெனில்,
:<math>b^{m+n} = b^m \cdot b^n.</math>
# அடுக்கேற்றம்

## முழு எண் அடுக்குகள்

### பூச்சிய அடுக்கு

பூச்சியமற்ற எந்தவொரு முழுஎண்ணையும் அடுக்கு க்கு உயர்த்தும்போது அதன் மதிப்பு ஆகிறது:
:<math>b^0=1.</math>
# அடுக்கேற்றம்

## முழு எண் அடுக்குகள்

### எதிர்ம அடுக்குகள்

பூச்சியமற்றது எனில் கீழ்வரும் முற்றொருமை உண்மையாகும்:
:<math>b^{-n} = \frac{1}{b^n}</math> ( ஒரு முழுவெண்).  
அதாவது:
:<math>b^{p^q} = b^{\(p^q\)},</math>
இது <math>\(b^p\)^q = b^{p q} .</math> இலிருந்து வேறுபட்ட ஒன்றாகும்.
# அண்ணாமலையார் வெண்பா

**அண்ணாமலையார் வெண்பா** என்னும் நூல் குரு நமசிவாயர் என்பவரால் பாடப்பட்டது. இந்தப் புலவர் 16ஆம் நூற்றாண்டில் வாழ்ந்தவர்.  
குரு நமசிவாயரின் ஆசிரியர் ‘குகை நமசிவாயர்’. இவரது பெயரை இந்த நூல் 10 வெண்பாக்களில் வைத்துப் பாடிப் போற்றியுள்ளது.  
இந்த நூலில் 100 வெண்பாக்களும், காப்பு வெண்பா ஒன்றும், நூற்பயன் கூறும் வெண்பா ஒன்றும் உள்ளது. ஒவ்வொரு வெண்பாவும் ‘அண்ணாமலை’ என்னும் முடிவினைக் கொண்டுள்ளது. நூற்பயன் கூறும் இதன் நூற்பா இந்த நூலின் பெயரை ‘அண்ணாமலை மாலை’ எனக் குறிப்பிடுகிறது.  
திருவண்ணாமலையில் எழுந்தருளியுள்ள சிவபெருமானின் அருளையும் ஆற்றல்களையும் இந்த நூல் போற்றுகிறது. அவற்றுள் சில.
- சிவபிரான் சிம்புநாய் நரசிங்கத்தை அடக்கினான்
- சோமாசிமாறர் செய்த மகத்துக்கு சிவன் உமையோடு சென்றிருந்தார்
- வாதவூராருக்காகக் கூடல்நகரில் மண் சுமந்தார்
- சுந்தரர் பாடலுக்காகச் சுந்தரர் மனைவியிடம் இருமுறை தூதராக நடந்துசென்றார்.
- சங்கம் இருந்து தமிழாராய்ந்தார்.
தில்லை, காசி, ஆரூர், மதுரை, நெல்லை ஆகிய கோயில்களைப் போற்றியுள்ளார்.
;பலரும் போற்றும் இந்நூல் பாடல்
: கண்டம் கரியமலை கண்மூன்(று) உடையமலை
: அண்டர்களும் காண்டற்(கு) அரியமலை - தொண்டர்க்குத்
: தோற்றுமலை நாளும் தொழுவார் எழுபிறப்பை
: மாற்றுமலை அண்ணா மலை.
;இயற்கை வருணனை
:வானத்துப் பூத்தருவை வாங்கிக் களிறுபிடி
:பாளைக்கு நீட்டி அணிமலை
# அண்ணாமலையார் வெண்பா

## கருவிநூல்

- மு. அருணாசலம், தமிழ் இலக்கிய வரலாறு, பதினாறாம் நூற்றாண்டு, பாகம் 3, 2005
# இணை ஒலிம்பிக் விளையாட்டுகள்

****விளையாட்டுக்கள்****  
| பண்டைய ஒலிம்பிக் விளையாட்டுக்கள்
ஒலிம்பிக் விளையாட்டுக்கள்
இணை ஒலிம்பிக் விளையாட்டுக்கள்
கோடைக்கால இணை ஒலிம்பிக் விளையாட்டுக்கள்
குளிர்கால இணை ஒலிம்பிக் விளையாட்டுக்கள் | } |
| --- | --- |
**இணை ஒலிம்பிக் விளையாட்டுக்கள் ** அல்லது **மாற்றுத் திறனாளர் ஒலிம்பிக் விளையாட்டுக்கள்** (*Paralympic Games*) உடல் குறைபாடுள்ள விளையாட்டு வீரர்கள் பங்கேற்கும் முதன்மையான பன்னாட்டு பல் விளையாட்டு போட்டிகள் ஆகும்; இதில் உடலியக்கக் குறைபாடுகள் உள்ளோர், உறுப்பு நீக்கப்பட்டோர், கண் பார்வை குறைவுள்ளோர், மற்றும் பெருமூளை வாதம் உள்ளோர் பங்கேற்கின்றனர். இந்தப் போட்டிகள் குளிர்காலத்திலும் கோடைக்காலத்திலும் தொடர்புடைய ஒலிம்பிக் விளையாட்டுக்கள் நடந்த பின்னர் அதன் தொடர்ச்சியாக நடத்தப்படுகிறது. இந்தப் போட்டிகளை பன்னாட்டு இணை ஒலிம்பிக் குழு (IPC) கட்டுப்படுத்தி ஒழுங்குபடுத்துகிறது.  
இணை ஒலிம்பிக் விளையாட்டுக்களின் துவக்கம் 1948ஆம் ஆண்டு பிரித்தானிய இரண்டாம் உலகப் போர் முதுவர்களின் சிறு சந்திப்பில் நிகழ்ந்தது. படிப்படியாக முன்னேறி இருபத்தொன்றாம் நூற்றாண்டின் மிகப்பெரும் பன்னாட்டு விளையாட்டுப் போட்டிகளில் ஒன்றாகத் திகழ்கிறது. மாற்றுத் திறன் விளையாட்டாளர்கள் வழமையான விளையாட்டு வீரர்களுக்குச் சமமாக விளங்க பாடுபட்டாலும் இருவருக்குமிடையே மிகுந்த நிதியளிப்பு வேறுபாடு உள்ளது. சில விளையாட்டுத் துறைகளில் , காட்டாக தட கள விளையாட்டுக்கள், மாற்றுத் திறனாளிகளை வழைமையான விளையாட்டாளர்களுடன் போட்டியிட மிகுந்த தயக்கம் உள்ளது. இருப்பினும் சில மாற்றுத் திறனாளிகள் ஒலிம்பிக் விளையாட்டுக்களில் பங்கெடுத்துள்ளனர்.  
இணை ஒலிம்பிக் விளையாட்டுக்கள் உடற்குறை உள்ளவர்களுக்காக ஒலிம்பிக் விளையாட்டுக்களுடன் இணையாக நடத்தப்படுகின்றன;பன்னாட்டு ஒலிம்பிக் குழுவால் அங்கீகரிக்கப்பட்ட உலக சிறப்பு ஒலிம்பிக் விளையாட்டுக்கள் அறிவுத் திறன் குறைபாடு உள்ளவர்களையும் கேள்குறை ஒலிம்பிக் விளையாட்டுக்கள் கேட்கவியலாத விளையாட்டாளர்களையும் சேர்த்துக் கொள்கின்றன.  
மாற்றுத் திறனாளிகளின் பரந்த வகைகளைக் கணக்கில் கொண்டு பல பகுப்புகளில் போட்டியாளர்கள் பங்கேற்கின்றனர். அனுமதிக்கப்பட்ட பகுப்புகளாக ஆறு பரந்த பகுப்புகளில் போட்டியாளர்கள் வகைப்படுத்தப்படுகின்றனர்: உறுப்பிழந்தோர், பெருமூளை வாதம், அறிவுத்திறன் குறைபாடு, சக்கரநாற்காலி, பார்வைக் குறைபாடு, மற்றும் *லெ ஆதெர்சு * (Les Autres, பொருள் "பிறர்" - இந்த ஐந்து பகுப்புகளில் அடங்காதவர்கள்; இவர்களில் குள்ளத் தன்மை, தண்டுவட மரப்பு நோய், மற்றும் பிறவிக் குறைபாடு உள்ளோர் அடங்குவர்). இந்தப் பகுப்புகள் மேலும் பல வகைபாடுகளாகப் பிரிக்கப்படுகின்றன; இவை விளையாட்டைப் பொறுத்தவை. இத்தகைய வகைப்பாடுகளை ஒட்டி பல போட்டியாளர்கள் தங்கள் குறைபாடுகளை மிகைப்படுத்தி ஏமாற்றுவதாக சர்ச்சைகள் எழுந்துள்ளன; தவிர மற்ற விளையாட்டுப் போட்டிகளைப் போலவே இதிலும் செயல்திறனை மேம்படுத்தும் மருந்துகளைப் பயன்படுத்தும் சர்ச்சைகளும் உண்டு.
# புங்கணூர் பசு

**புங்கணூர் பசு**, ஒரு வகையான பசு இனமாகும். இப்பசுவின் பிறப்பிடம் சித்தூர் மாவட்டம், ஆந்திரப் பிரதேச மாநிலம் ஆகும். இந்த வகைப் பசுவின் பால் அதிக கொழுப்புச் சத்துக் கொண்டது. இதன் பாலில் அதிக மருத்துவ குணம் உள்ளதாக நம்பப்படுகிறது. பொதுவாகப் பசும்பாலில் 3.5 முதல் 4 சதவீதம் வரையான கொழுப்புச் சத்துதான் இருக்கும். ஆனால் இந்தப் புங்கணூர் பசுவின் பால் எருமைப் பாலைப் போல் 8 % கொழுப்புச் சத்தைக் கொண்டுள்ளது.  
புங்கணூர் பசுக்கள் வெள்ளை மற்றும் சாம்பல் நிறங்களில் காணப்படுகின்றன. இதன் சராசரி உயரம் 70 - 90 செ.மீ ஆகும். இதன் எடை 115-200 கிலோ ஆகும். இது ஒரு நாளைக்கு சராசரியாக 3 முதல் 5 லிட்டர் பால் தரவல்லது. இது ஒரு நாளுக்கு 5 கிலோ தீவனம் சாப்பிடும்.
# புங்கணூர் பசு

## குறிப்புகளும் மேற்கோள்களும்

-
-
# உள்துறை அமைச்சகம் (இந்தியா)

**உள்துறை அமைச்சகம்** (Ministry of Home Affairs) என்பது நாட்டின் உள்விவகாரங்களைக் கவனிக்கும் இந்திய அரசின் அமைச்சகங்களில் ஒன்றாகும். இவ்வமைச்சகத்தின் பணிகள் பல்வேறாகயிருந்தாலும் முக்கியமாக உள்நாட்டின் பாதுகாப்பையும், உள்நாட்டுக் கொள்கையையும் உறுதிசெய்வதாகும். மாநில அரசியல் அமைப்பு உரிமைகளுக்குட்பட்டு மனிதவளம், நிதி உதவி மற்றும் ஆலோசனைகளை மாநிலங்களுக்கு வழங்குகிறது. இதன் தலைவர் உள்துறை அமைச்சர் எனப்படுவார். உள்துறை இணை அமைச்சர்களும், இந்தியக் குடியியல் அதிகாரிகளான செயலர்களும் இவ்வமைச்சகத்தில் செயல்படுகிறார்கள்.  
இதன் தற்போதைய மூத்த அமைச்சர் அமித் சா மற்றும் இணை அமைச்சர்கள் நித்தியானந்த ராய், அஜய் மிஸ்ரா தெனி மற்றும் நிசித் பிரமாணிக் ஆவார்.
# உள்துறை அமைச்சகம் (இந்தியா)

## நோக்கம்

உறுதியான மற்றும் வளமான நாடாக இந்தியா வளர, நாட்டின் அமைதியும், ஒற்றுமையும் கருத்தில் கொண்டு இவ்வமைச்சகம் கீழ் கண்ட நோக்கங்களைக் கொண்டுள்ளது:
- இராணுவம், கிளர்ச்சி மற்றும் தீவிரவாதம் உட்பட உள்நாட்டு அச்சுறுத்தல்களை நீக்குகிறது.
- சமூக ஒற்றுமையை உண்டாகுதல், பாதுகாத்தல், உறுதிசெய்தல்
- சட்டத்தை அமலாக்கி தகுந்த நேரத்தில் நீதியைக் காத்தல்
- குற்றங்கள் நிகழாத சமுதாயத்தை அமைத்தல்
- மனித உரிமையை நிலைநிறுத்தல்
- இயற்கை மற்றும் மனித பேரழிவுகளால் உண்டான இழப்புகளை சீர்செய்தல்
# உள்துறை அமைச்சகம் (இந்தியா)

## உள்துறை அமைச்சகத்தின் கீழ் இயங்கும் அமைப்புகள்

1. இந்திய உளவுத்துறை
1. தேசியப் புலனாய்வு முகமை
1. தேசிய போதைப்பொருள் தடுப்புப் பிரிவு
1. பயங்கரவாத எதிர்ப்பு மற்றும் கடும்போக்குவாத தடுப்புப் பிரிவு
1. தேசிய பாதுகாப்புப் படை
1. பன்னோக்கு முகமை மையம்
1. தேசிய புலனாய்வுக் கட்டமைப்பு
1. கணினிக் குற்றங்கள் ஒருங்கிணைப்பு மையம்
1. தில்லி காவல்துறை
# உள்துறை அமைச்சகம் (இந்தியா)

## துறைகள்

இந்திய அரசு (வணிக ஒதுக்கீடு) விதி, 1961ன் படி இவ்வமைச்சகம் கீழ்கண்ட துறைகளாக பிரிக்கப்பட்டுள்ளது.
;எல்லை மேலாண்மைத் துறை
:இந்திய கடலோரங்கள், சர்வதேச எல்லைகள் உட்பட இந்திய எல்லைகளை கவனிக்கிறது.
;உள்நாட்டுப் பாதுகாப்புத் துறை
:இந்திய காவல்துறை, சட்ட ஒழுங்கு மற்றும் மக்கள் மறுவாழ்வு ஆகியவற்றை கவனிக்கிறது.
;ஜம்மு & காஷ்மீர் விவகாரத் துறை
:இந்திய வெளியுரவு அமைச்சகத்தின் தலையீடு அல்லாத ஜம்மு காஷ்மீர் மாநிலத்தின் பிற விவகாரங்களில் அரசியலமைப்பை மேற்பார்வை யிடுகிறது.
;உள்நாட்டு துறை
:இந்தியக் குடியரசுத் தலைவர் மற்றும் இந்தியக் குடியரசுத் துணைத் தலைவர் ஆகியவர்களின் அலுவல் ஏற்பையும், இந்தியப் பிரதமர் மற்றும் பிற அமைச்சர்களின் நியமனத்தையும் அதிகாரப்பூர்வமாக அறிவிக்கிறது.
;அலுவல் மொழித் துறை
:இந்திய அலுவல்மொழிச் சட்டம், 1963ன் படி அலுவல் மொழி பயன்பாட்டை நிர்வகிக்கிறது.
;மாநிலத் துறை
:மத்திய-மாநில உறவு, மாநிலங்களுக்கிடையேயான உறவு, இந்திய ஒன்றியப் பகுதிகளின் உறவு மற்றும் சுதந்திர போரட்ட வீரர்களின் ஓய்வூதியம் ஆகியவற்றை நிர்வகிக்கிறது
# உள்துறை அமைச்சகம் (இந்தியா)

## பிரிவுகள்

### நிர்வாகப் பிரிவு

நாட்டின் நிர்வாகம் மற்றும் கண்காணிப்புப் பணிகள், அமைச்சகத்தின் பிற பிரிவுகளின் பணிகளைத் தீர்மானித்தல், தகவல் உரிமைச் சட்டம் 2005ன் படி தகவல்களை கண்காணித்தல் ஆகியவை இதன் பணிகளாகும். மேலும், அரசியல் அதிகார அட்டவணை, பத்ம விருதுகள், வீர விருதுகள், ஜீவன் ரக்ஷா படக் விருதுகள், தேசியக் கொடி, தேசியச் சின்னம், மாநிலங்களின் சின்னம் மற்றும் செயலாளர்களின் பாதுகாப்பு அமைப்புகள் ஆகியவற்றையும் தீர்மானிக்கிறது.
# உள்துறை அமைச்சகம் (இந்தியா)

## பிரிவுகள்

### எல்லை மேலாண்மைப் பிரிவு

நாட்டின் நிர்வாகம், இராசதந்திரம், பாதுகாப்பு, புலனாய்வு, சட்டம், ஒழுங்குமுறை மற்றும் நிதி முகமைகள் ஆகியவற்றை ஒருங்கிணைத்து, சர்வதேச எல்லைகள், உள்கட்டமைப்புகள், எல்லைப்பகுதி மேம்பாடுகள், கடலோரப் பாதுகாப்பு மற்றும் பல்நோக்கு தேசிய அடையாள அட்டைகள் ஆகியவற்றை செய்துமுடிக்கிறது.
# உள்துறை அமைச்சகம் (இந்தியா)

## பிரிவுகள்

### மத்திய மாநில பிரிவு

ஆளுநர் நியமனம், புதிய மாநிலம் உருவாக்கல், நாடாளுமன்ற பிரதிநிதிகள், மாநிலங்களுக்கிடையேயான எல்லைப் பகிர்வு, மாநிலத்தின் குற்ற சூழல்கள் மேற்பார்வை, மாநிலத்தில் குடியரசு ஆட்சியை அமலாக்கல், குற்றம் மற்றும் குற்றவியல் கண்காணிப்பு வலையமைப்பு முறை போன்ற மத்திய மாநில அரசு விவகாரங்களிலை கையாளுகிறது.
# உள்துறை அமைச்சகம் (இந்தியா)

## பிரிவுகள்

### ஒருங்கிணைப்புப் பிரிவு

நாடாளுமன்ற விவகாரங்கள், பொது புகார்கள்(public grievances), அமைச்சகத்தின் ஆண்டுச் சுற்றறிக்கைகள், அமைச்சகத்தின் ஆண்டுத் திட்டங்கள், பதிவு நினைவாற்றல் அட்டவணை, உளமைச்சக வேலை தரவுகள் போன்றவற்றில் அமைச்சகத்தின் ஒருங்கிணைப்பை பேணுகிறது.
# உள்துறை அமைச்சகம் (இந்தியா)

## பிரிவுகள்

### பேரழிவு மேலாண்மைப் பிரிவு

இயற்கை(பஞ்சம், தொற்று நோய்கள் உட்பட) மற்றும் மனிதப் பேரழிவுகளால் ஏற்பட்ட பாதிப்புகளை சரி செய்து நிவாரணங்கள் வழங்குவது தன் பொறுப்பாகும். மற்றும் சட்டம், கொள்கை, தடுப்பு, கட்டமைப்பு, மட்டுப்படுத்தல் போன்றவைகள் மூலம் மறுவாழ்விற்கு துணை புரிகிறது.
# உள்துறை அமைச்சகம் (இந்தியா)

## பிரிவுகள்

### நிதிப் பிரிவு

ஒருங்கிணைந்த நிதித் திட்டத்தின் படி அமைச்சகத்தின் வரவுசெலவுகளை ஒழுங்குபடுத்தி, கட்டுப்படுத்தி நிர்வகிக்கிறது.
# உள்துறை அமைச்சகம் (இந்தியா)

## பிரிவுகள்

### வெளிநாட்டினர் பிரிவு

நுழைவு சீட்டு, குடியேற்றம், குடியுரிமை, இந்திய வெளிநாட்டு குடியுரிமை, வெளிநாட்டினர் பங்களிப்பு மற்றும் விருந்தோம்பல் ஏற்பு போன்றவைகளை கையாளுகிறது.
# உள்துறை அமைச்சகம் (இந்தியா)

## பிரிவுகள்

### சுதந்திரப்போராட்ட வீரர்கள் & மறுவாழ்வுப் பிரிவு

இந்திய சுதந்திரப் போராட்ட வீரர்களின் ஓய்வூதியத் திட்டத்தை வடிவமைத்து செயல்படுத்துகிறது. கிழக்கு மற்றும் மேற்கு பாக்கிஸ்தான், வடக்கு இலங்கை, திபெத் போன்ற நாடுகளிலிருந்து வரும் அகதிகளுக்கு மறுவாழ்வு அளிக்கிறது.
# உள்துறை அமைச்சகம் (இந்தியா)

## பிரிவுகள்

### மனித உரிமைப் பிரிவு

தேசிய ஒற்றுமை மற்றும் சமூக ஒற்றுமை போன்ற விவகாரங்களிலும், மனித உரிமை காப்பதிலும் இப்பிரிவு தலையிடுகிறது.
# உள்துறை அமைச்சகம் (இந்தியா)

## பிரிவுகள்

### உள்நாட்டு பாதுகாப்புப் பிரிவு

*உள்நாட்டு பாதுகாப்புப் பிரிவு -1* தேசவிரோத மற்றும் கிளர்ச்சி நடவடிக்கைகள் செய்யும் அமைப்புகள், தீவிரவாத கொள்கை மற்றும் செயல்பாடுகள், பாதுகாப்பு அனுமதிகள், பாக்கிஸ்தானின் ஐ.எஸ்.ஐ மற்றும் அதன் செயலாளர்களின் நடவடிக்கைகள், போதைப் பொருள் கடத்தல் உட்பட உள்நாட்டு சட்ட ஒழுங்கு ஆகியவற்றை கண்காணிக்கிறது.  
*உள்நாட்டு பாதுகாப்புப் பிரிவு -2* ஆயுதங்கள், வெடிபொருட்கள், போதைப் பொருள் மற்றும் போதை கட்டுப்பாட்டு செயலகம், தேசிய பாதுகாப்புச் சட்டம் ஆகியவற்றை கையாளும் பிரிவாகும். மேலும் நாடாளுமன்ற உறுப்பினர்களின் விவகாரங்கள், சில ஆணையங்களின் விசாரணைகள், குற்றம் சாட்டப்பட்ட மற்றும் சரணடைந்தவர்களின் முடிவு நிலை அகியவற்றையும் புரிகிறது.
# உள்துறை அமைச்சகம் (இந்தியா)

## பிரிவுகள்

### ஜம்மு-காஷ்மீர் பிரிவு

அரசியலமைப்புச் சட்டம் 370ன் படி சம்மு காசுமீரின் அரசியல் விவகாரங்கள் மற்றும் தீவிரவாத/இராணுவ பொதுக் கொள்கைகளில் தலையிடுகிறது. மற்றும் பிரதமரின் சிறப்புத் திட்டத்தையும் இம்மாநிலத்தில் அமல்படுத்துகிறது.
# உள்துறை அமைச்சகம் (இந்தியா)

## பிரிவுகள்

### சட்டப் பிரிவு

இந்திய குற்றவியல் நடைமுறைச் சட்டம், குற்ற நடவடிக்கைகள் நடைமுறைச் சட்டம் மற்றும் ஆணைக்குழு விசாரணைச் சட்டம் ஆகிய சட்டவிசயங்கள் இப்பிரிவைச் சார்ந்ததாகும். குடியரசுத் தலைவரின் தலையீடு, சுதந்திரத்திற்கு முன்னிருந்த அரசியல்வம்ச ஓய்வூதியம், 72ம் சரத்துப்படி கருணை மனுக்கள் போன்ற மாநில சட்ட விவகாரங்களிலும் தலையிடுகிறது.
# உள்துறை அமைச்சகம் (இந்தியா)

## பிரிவுகள்

### நக்சல் மேலாண்மைப் பிரிவு

நக்சலைட்களுக்கு எதிராக 2006 அக்டோபர் 19-இல் உருவாக்கப்பட்டப் பிரிவாகும். நக்சலைட்களின் நிலை, பாதிக்கப்பட்ட மாநிலங்களின் எதிர்ப்பு நடவடிக்கைகள், தேவைப்படும் இதர கடை நிலை சட்ட மற்றும் கொள்கைகளை கண்காணிக்கிறது. உரிய அமைச்சகத்தை மேற்பார்வையிட்டு, எதிர்ப்புத் திட்டங்களின் செயல்படுகளை உறுதிபடுத்துகிறது.
# உள்துறை அமைச்சகம் (இந்தியா)

## பிரிவுகள்

### வடகிழக்குப் பிரிவு

இந்திய வடகிழக்கு மாநிலங்களின் சட்ட ஒழுங்கு மற்றும் இதர அமைப்புகளின் தேசவிரோத கலவரங்களைக் கண்காணிக்கிறது.
# உள்துறை அமைச்சகம் (இந்தியா)

## பிரிவுகள்

### காவல்துறை பிரிவு

இந்தியக் காவல் பணியின் கட்டுப்பாட்டு மையமாகவும், குடியரசுத் தலைவரின் காவலர் விருதுகள் மற்றும் வீரதீர விருதுகளின் *காவல்துறை -1 பிரிவு* தலையிடுகிறது.  
மத்திய காவல் படையின் பணியாளர்கள் மற்றும் நிதி சார்ந்த விடயங்களும், மத்திய காவல் படையின் செயல்திட்டங்கள், நலஉதவுகள், கொள்கைகள் ஆகியவற்றை *காவல்துறை -2 பிரிவு* நிர்வகிக்கிறது. மத்திய காவல் ஆயுதப் படை இப்பிரிவின் கீழ் செயல்படுகிறது.
# உள்துறை அமைச்சகம் (இந்தியா)

## பிரிவுகள்

### காவல்துறை நவீனமயமாக்கல் பிரிவு

இப்பிரிவு மாநிலங்களின் காவல் படை மற்றும் மத்திய காவல் படையின் நவீனமயமாக்கல், மேற்பார்வை, சீர்திருத்தங்கள், கொள்கைகள் ஆகியவற்றைப்புரிகிறது. மேலும் முக்கிய நபர்கள், முக்கிய வரலாற்று தலங்கள், முக்கிய தொழிற்நுட்ப மையங்கள் ஆகியவற்றிற்கு பாதுகாப்பு அளிக்கிறது.
# உள்துறை அமைச்சகம் (இந்தியா)

## பிரிவுகள்

### கொள்கை திட்டப்பிரிவு

உள்நாட்டுக் பாதுகாப்புக் கொள்கை, தீவிரவாத எதிர்ப்பிற்கு சர்வதேச ஒத்துழைப்பு, சர்வதேச உடன்படிக்கைகள், இருதரப்பு உதவி ஒப்பந்தங்கள் மற்றும் இதர சார்ந்த கொள்கைகளில் இப்பிரிவு செயல்படுகிறது.
# உள்துறை அமைச்சகம் (இந்தியா)

## பிரிவுகள்

### ஒன்றியப் பகுதிப் பிரிவு

டெல்லி உட்பட இந்திய ஒன்றியப்பகுதிகளின் சட்டம் மற்றும் அரசியல் விசயங்களின் தலையிடுகிறது. மேலும் அருணாச்சல் பிரேதேசம், கோவா, மிசோராம் மற்றும் ஒன்றியப்பகுதிகளின் இந்திய ஆட்சிப் பணி, டெல்லி-அந்தமான் மற்றும் நிக்கோபார் தீவு குடியியல் பணி, டெல்லி-அந்தமான் மற்றும் நிக்கோபார் தீவு காவல் பணி ஆகிய அதிகாரிகளை நிர்வகிக்கிறது. மேலும் ஒன்றியப்பகுதிகளின் குற்றங்கள், சட்ட ஒழுங்குகள் ஆகியவற்றையும் கண்காணிக்கிறது.
# உள்துறை அமைச்சகம் (இந்தியா)

## இதனையும் காண்க

- இந்தியாவின் உள்துறை அமைச்சர்கள்
- இந்திய அரசு அமைச்சகங்களின் பட்டியல்
# லப்பிரச்கொப்பி

**பையூடுருவி நோக்கி** (*laparoscopy*, லாப்பரசுக்கொப்பி, பண்டைய கிரேக்கம்: *λαπάρα*, லப்பாரா) என்பது ஒரு நவீன தொழில்நுட்ப அறுவைச் சிகிச்சை முறையாகும். இந்த லப்பிரசுக்கொப்பி சத்திரசிகிச்சைச் சிக்கல்கல்கள் எதுவும் இல்லாது எல்லோராலும் விரும்பப்படுவதும் ஏற்றுக்கொள்ளக் கூடியதுமான சிகிச்சை வகையாகும். ஏனெனில் இவ்வகை சத்திரசிகிச்சையின் போது வயிற்றில் பாரிய காயங்கள் எதுவும் ஏற்படுவதில்லை. அதேபோல் வைத்தியசாலையில் நாட்கணக்கில் தங்க வேண்டியதுமில்லை. குறிப்பாக இந்த சிகிச்சை முறையில் பெண்நோயியலில் உள்ள நோய்கள் எல்லாவற்றிற்கும் தீர்வுகள் பெற்றுக்கொள்ள முடியும். இதன் மூலம் பெரிய காய தழும்புகைளை ஏற்படுத்தும் திறந்து செய்யப்படும் பாரம்பரிய சத்திரசிகிச்சைகளைத் தவிர்த்துக் கொள்ளலாம்.
# லப்பிரச்கொப்பி

## லப்பிரசுக்கொப்பி சத்திரசிகிச்சை முறை

இந்த முறை சத்திரசிகிச்சையின் போது சத்திரசிகிச்சை மேற்கொள்ளும் நோயாளியை முழுமையாக மயக்கமடையச் செய்ய வேண்டும். பின்னர் அவரது தொப்புல் பகுதியை சிறியதொரு துளை போட்டு அதற்கூடாக ஒரு சிறிய குளாய் போன்ற புகைப்படக்கருவியை உட்செலுத்தி பின்னர் அதிலிருந்து இணைப்புகள் எற்படுத்தப்பட்டிருக்கும் தொலைக்காட்சியில் வயிற்றின் நிலவரத்தை பார்க்க முடியும். தொலைக்காட்சியில் வயிற்றுள் தெரியும் படத்தை மையமாக வைத்து, உருவப்படமும் ஏனைய உபகரணங்களையும் உட்செலுத்தி மேற்கொள்ள வேண்டிய சிகிச்சைகளை செய்யக்கோடியதாக உள்ளது. இதற்கான நேரம் சத்திரசிகிச்சை வகையை பொறுத்து 15 நிமிடத்திலிருந்து 45 வரை வேறுபடும். சிகிச்சை முடிவடைந்து உணர்வு திரும்பிய பின் கூடுதலானவர்கள் அதே நாளில் வீடு திரும்பக்கூடியதாக உள்ளது.
# பூலாவுடையார் சமணர் படுகை

**பூலாவுடையார் சமணர் படுகை** என்பது திருநெல்வேலி மாவட்டம் சீவலப்பேரியிலுள்ள சமணர் படுகையாகும். இப்படுகையில் சமண முனிவர்கள் படுப்பதற்கேற்ப கல்லில் படுக்கை செய்யப்பட்டுளது. மழை பெய்யும் போது மழைநீர் சமண முனிவர்கள் மேல் படாமல் இருக்க அதில் காடிகள் வெட்டப்பட்டுள்ளன. மேலும் இதில் தமிழ் பிராமி எழுத்துகளில் பொறிக்கப்பட்டுள்ள கல்வெட்டு ஒன்று காணப்படுகிறது.
# பூலாவுடையார் சமணர் படுகை

## கல்வெட்டு

இப்படுகையில் காணப்படும் கல்வெட்டில் **வெண் காசிபன் கொடுபித கல் கஞ்சனம்** என்று தமிழ் பிராமி எழுத்துகளில் பொறிக்கப்பட்டுளது. இதன் எழுத்துக்களைக் கொண்டு இதன் காலம் கி.மு. இரண்டாம் நூற்றாண்டு என நிறுவியுள்ளனர்.
# பூலாவுடையார் சமணர் படுகை

## கவனிப்பு

தமிழக அரசு வெளியிட்ட பன்னிரெண்டாம் நிதியறிக்கையில் இந்த படுகையையும் சேர்த்து மொத்தம் 40 இடங்களுக்கு 7.8 கோடி ரூபாய் பராமரிப்பு பணம் ஒதுக்கப்பட்டுளது. அதில் இப்படுகைக்கான 2.65 லட்ச ரூபாயும் அடக்கம்.
# பூலாவுடையார் சமணர் படுகை

## மூலம்

- பூலாவுடையார் சமணர் படுகை அறிவிப்புப் பலகை.
# செப்பேடு

**செப்பேடு** என்பவை பழங்காலத்தில் மன்னர்களின் கோவில் தானங்கள், வம்சாவழி(பரம்பரை)
, போர்க்குறிப்புகள், மரபு வழிக்கதைகள் போன்ற நிகழ்வுகளைப் பதிந்து வைப்பதற்குப் பயன்படுத்தப்பட்ட உலோகத் தகடு ஆகும். இவை தற்காலத்தில் பழங்காலத்தைப் பற்றி அறியும் தொல்லியல் சான்றுகளாக இருந்து வருகின்றன. இவற்றில் சென்னை அருங்காட்சியகத்தில் இருக்கும் 280 செப்பேடுகளை படியெடுக்க -முயற்சி எடுக்கப்பட்டுள்ளது.  
இயற்கையாக ஓலைச்சுவடிகள் அழிவது போலச் செப்பேடுகள் அழிவது இல்லை. எனவே பண்டைய மக்கள் செப்பேடுகளைப் படிக்கவும் பாதுகாக்கவுமின்றிப் பூமியில் புதைத்து வைத்தனர். மேலும் பல செப்பேடுகள் உருக்கப்பட்டுப் பாத்திரங்களாக மாறின. செம்பின் உபயோகத்துக்காக பல செப்பேடுகள் அழிக்கப்பெற்றன. இவற்றை மீறி சில செப்பேடுகள் தொல்லியல் ஆய்வாளர்களால் கண்டெடுக்கப்பட்டன.  
செப்பேடுகள் அவை கிடைத்த இடத்தைக் கொண்டோ அவை இருக்கும் இடத்தைக் கொண்டோ பெயரிடப்படுகின்றன. செப்பேடுகளை அவை கிடைக்கும் இடத்தை மட்டும் வைத்து அவ்விடத்திற்கே உரியது என்று கூறமுடியாது. ஏனெனில் செப்பேடுகளை எடுத்துச் செல்வது எளிமையாக இருப்பதன் காரணமாக ஓரிடத்திற்குரியவை வேறுபட்ட தொலைவான இடங்களில் கூடக் கிடைக்கலாம்.
# செப்பேடு

## இந்தியா

இந்தியாவில் இதுவரையில் 1561 செப்பேடுங்கள் கண்டுபிடிக்கப்பட்டுள்ளன. அவற்றின் விவரம்:
| மாநிலம் | பட்டயங்களின் எண்ணிக்கை |  |
| --- | --- | --- |
| தமிழ்நாடு | 489 |  |
| ஆந்திரப் பிரதேசம் | 289 |  |
| மகாராட்டிரம் | 168 |  |
| கருநாடகம் | 162 |  |
| குசராத்து | 112 |  |
| ஒரிசா | 105 |  |
| மத்தியப்பிரதேசம் | 73 |  |
| மேற்கு வங்காளம் | 52 |  |
| இராசத்தான் | 50 |  |
| பீகார் | 32 |  |
| அசாம் | 11 |  |
| கேரளா | 9 |  |
| மற்றவை | 9 | } |
# தமிழகத் தொல்லியல் அருங்காட்சியகங்கள்

தமிழகத்தில் மொத்தம் 14 தொல்லியல் அருங்காட்சியகங்கள் உள்ளன. அவற்றின் விவரம்:
# தமிழகத் தொல்லியல் அருங்காட்சியகங்கள்

## பட்டியல்

| இடம் | வட்டம் |  |
| --- | --- | --- |
| பூம்புகார் | பூம்புகார் |  |
| தரங்கம்பாடி | சீர்காழி |  |
| கங்கை கொண்ட சோழபுரம் | பெரம்பலூர் |  |
| ராமலிங்கர் மாளிகை | இராமநாதபுரம் |  |
| ஆர்க்காடு | ஆர்க்காடு |  |
| பூண்டி | பூண்டி |  |
| திருமலை நாயக்கர் மாளிகை | மதுரை |  |
| மராட்டியர் அருங்காட்சியகம் | தஞ்சாவூர் |  |
| ராசராசன் அருங்காட்சியகம் | தஞ்சாவூர் |  |
| குற்றாலம் | தென்காசி |  |
| கரூர் | கரூர் |  |
| தர்மபுரி | தர்மபுரி |  |
| டாடாபாத் | கோயமுத்தூர் |  |
| திருக்கோயிலூர் | திருக்கோயிலூர் | } |
# தமிழகத் தொல்லியல் அருங்காட்சியகங்கள்

## மூலம்

- தமிழக அரசின் தொல்லியல் வலைதளம்
# அணியியல்

**அணியியல்** என்பது ஒரு இயற்றமிழ் இலக்கண நூல் ஆகும்.  
இது ஒரு தனி நூலாகவோ, அல்லது ஒரு நூலின் பகுதியாகவோ இருக்கவேண்டும்.  
அணியியல் என்னும் பெயரைச் சொல்லி அதிலிருந்து இரண்டு நூறுப்பாக்களை அடியார்க்கு நல்லார் தம் சிலப்பதிகார உரையில் மேற்கோள் காட்டியுள்ளார்.
;அடியார்க்கு நல்லார் மேற்கோள்
:1
: உரையும் பாட்டும் விரவியும் வருமே
:2
:உதாரம் என்பது ஓதிய செய்யுளில்
:குறிப்பின் ஒருபொருள் நெறிப்படத் தோன்றல்
; தண்டியலங்காரம் கையாளல்
மேலே கண்ட இரு நூற்பாக்களும் தண்டியலங்காரத்தில் காணப்படுகின்றன.  
12ஆம் நூற்றாண்டு நூலான தண்டியலங்காரம் அடியார்க்கு நல்லார் காலத்துக்கு முந்தியது. அந்நூல் எடுத்தாண்டுள்ள அணியியல் நூற்பாக்கள் தண்டியலங்காரத்துக்கும் முந்தியவை.
;பிற குறிப்பு
தண்டியலகார உரை, யாப்பருங்கல விருத்தியுரை அகிய நூல்களும் ‘அணியியல்’ நூலைக் குறிப்பிடுகின்றன.
# அணியியல்

## கருவிநூல்

- மு. அருணாசலம், தமிழ் இலக்கிய வரலாறு, பன்னிரண்டாம் நூற்றாண்டு, பாகம் 2, 2005
# சாகிரா கல்லூரி, கொழும்பு

**சாஹிரா கல்லூரி** (*Zahira College*, சாஹிரா கல்லூரி) இலங்கை தலைநகர் கொழும்பில் உள்ள ஒரு முஸ்லிம் ஆண்கள் பாடசாலை ஆகும். இது 1892, ஆகஸ்ட் 22 இல் நிறுவப்பட்டது.  
இப்பாடசாலை முக்கியமாக முஸ்லிம்களுக்கு என ஆரம்பிக்கப்பட்டதாயினும், இப்போது இங்கு பல மதத்தவர்களும் ஆங்கிலம், சிங்களம், தமிழ் என மூன்று மொழிகளிலும் ஆரம்ப, மற்றும் இடைநிலைக் கல்வியைப் பெறுகின்றனர். இப்பாடசாலையில் ஆண்டு ஒன்று முதல் 13 வரை வகுப்புகள் நடைபெறுகின்றன.
# சாகிரா கல்லூரி, கொழும்பு

### சங்கம்

- இஸ்லாமிய சங்கம்
- அறிவியல் சங்கம்
- வர்த்தக சங்கம்
- ஆங்கிலம் இலக்கிய சங்கம்
- சிங்களம் இலக்கிய சங்கம்
- தமிழ் இலக்கிய சங்கம்
- ஐக்கிய நாடுகள் இளைஞர் சங்கம்
- தகவல் தொழில்நுட்பம் சங்கம்
# சாகிரா கல்லூரி, கொழும்பு

### விளையாட்டு

- கிரிக்கெட்
- கால்பந்து
- ரக்பி
- உடற்பயிற்சி
- ஹாக்கி
- நீந்துதல்
- கைப்பந்து
- டென்னிஸ்
- மல்யுத்தம்
- கராத்தே
- பூப்பந்தாட்டம்
- டேபிள் டென்னிஸ்
- சதுரங்கம்
# சாகிரா கல்லூரி, கொழும்பு

## தலைமையாசிரியர்கள்

| தலைமையாசிரியர் பெயர் | தொடக்கம் | வரை |  |
| --- | --- | --- | --- |
| திரு. ஓ . ய் . மர்டினுஸ் | 1913 | 1914 |  |
| திரு. ஜே . சி . மக் ஹெய்சர் | 1914 | 1920 |  |
| திரு. து. பு. ஜாயா | 1921 | 1947 |  |
| ஏ. எம். ஏ. அசீஸ் | 1948 | 1961 |  |
| திரு. ஐ . எள் . எம் . மசூர் | 1961 | 1965 |  |
| திரு. எம் . எப் . எம் . எச் . பாகீர் | 1965 | 1966 |  |
| திரு. எஸ் . எள் . எம் . ஷாபி மரிகார் | 1967 | 1982 |  |
| திரு. அல்லேஸ் | 1983 | 1985 |  |
| திரு. எம் . இர்சாட் | 1986 | 1987 |  |
| திரு. தீ . டி. ஹன்னான் | 1988 |  |  |
| திரு.எ . உமர்தீன் | 1989 |  |  |
| திரு. எ . எம் . சமீம் | 1990 | 1991 |  |
| திரு. எ . ஜாவிட் யூசுப் | 1992 | 1994 |  |
| திரு. எம் . டி. எ . புர்கான் | 1995 | 1997 |  |
| திரு. ஐ . எ . இஸ்மாயில் | 1998 |  |  |
| திரு. எஸ் . எ . அற் . எம் . பாரூக் | 1999 |  |  |
| திரு. எம் . உவைஸ் அஹ்மத் | 2001 | 2006 |  |
| திரு. டி .கே . அசூர் | 2008 | 2010 |  |
| திரு. எம் . எச். எம் . ஜிப்ரி | 2010 | 2012 |  |
| திரு. ரிஸ்வி மரிக்கார் | 2013 | Present | } |
# சாகிரா கல்லூரி, கொழும்பு

## பழைய மாணவர்கள்

- ஏ. எச். எம். பௌசி, அமைச்சர்
- முகம்மது அப்துல் பாக்கீர் மாக்கார், இலங்கை நாடாளுமன்ற முன்னாள் சபாநாயகர்
- கார்த்திகேசு சிவத்தம்பி, தமிழறிஞர்
- என். எம். நூர்தீன், கலைஞர்
- வீரசிங்கம் ஆனந்தசங்கரி, அரசியல்வாதி
# தண்டி (வடமொழிப் புலவர்)

**தண்டி** என்னும் புலவர் பல்லவர் ஆட்சிக் காலத்தில் காஞ்சிபுரத்தில் வாழ்ந்து வந்தார். இவர் வடமொழியில் ‘தண்டியலங்காரம்’ என்னும் நூலை இயற்றினார். இந்த நூலைத் தழுவித் தமிழில் தண்டியலங்காரம் என்னும் நூல் தோன்றியது. தமிழில் எழுதப்பட்ட இந்த நூலும் தண்டியலங்காரம் என்னும் பெயரைப் பெற்றது. தமிழில் தண்டியலங்காரம் செய்த ஆசிரியர் பெயர் தெரியவில்லை.  
தண்டி எழுதிய வடமொழி நூல்கள் மூன்று
1. தண்டியலங்காரம்
1. காவிய தர்சனம் (கவிதைக் கண்ணாடி)
1. தசகுமார சரிதம்
1. அவந்தி சுந்தரி (வசனக் கதை)
# தண்டி (வடமொழிப் புலவர்)

## காலம்

- வடமொழித் தண்டியலங்காரம் எழுதப்பட்ட காலம் எட்டாம் நூற்றாண்டு.
- வடமொழித் தண்டியலங்காரத்தை இணைத்து ஐந்திலக்கண நூல் வீரசோழியம். இதன் ஆசிரியர் பௌத்த துறவி புத்தமித்திரர் காலம் (1060-1090) பதினோராம் நூற்றாண்டு
# தண்டி (வடமொழிப் புலவர்)

## கருவிநூல்

- மு. அருணாசலம், தமிழ் இலக்கிய வரலாறு, பன்னிரண்டாம் நூற்றாண்டு, பாகம் 2, 2005
# சமபக்க முக்கோணி

{4} a^2</math>
| angle = 60°}}
**சமபக்க முக்கோணி** அல்லது **சமபக்க முக்கோணம்** (*Equilateral Triangle*) என்பது மூன்று பக்கங்களும் சமமாக உள்ள முக்கோணம் ஆகும். எந்தவொரு முக்கோணியினதும் அகக்கோணங்களின் கூட்டுத்தொகையானது 180° ஆக இருக்கும். ஆகவே, எந்தவொரு சமபக்க முக்கோணத்தின் அகக்கோணங்களின் கூட்டுத்தொகையும் 180° ஆகவே இருக்கும்.  
சமபக்க முக்கோணியொன்றின் அகக்கோணமொன்று 60° ஆகவும் புறக்கோணமொன்று 120° ஆகவும் இருக்கும்.
# சமபக்க முக்கோணி

## முதன்மை இயல்புகள்

- சமபக்க முக்கோணத்தின் பரப்பளவு <math>A=\frac{\sqrt{3}}{4} a^2</math> ஆகும்.
- சமபக்க முக்கோணத்தின் சுற்றளவு <math>p = 3a </math> ஆகும்.
- சமபக்க முக்கோணத்தின் சுற்றுவட்டத்தின் ஆரை <math>R=\frac{\sqrt{3}}{3} a</math> ஆகும்.
- சமபக்க முக்கோணத்தின் உள்வட்டத்தின் ஆரை <math>r=\frac{\sqrt{3}}{6} a</math> ஆகும்.
- சமபக்க முக்கோணத்தின் மையமே அதனுடைய உள்வட்டம், சுற்றுவட்டம் என்பனவற்றின் மையமாக இருக்கும்.
- எந்தப் பக்கத்திலிருந்தும் சமபக்க முக்கோணத்தின் செங்குத்துயரம் <math>h=\frac{\sqrt{3}}{2} a</math> ஆகும்.  
சமபக்க முக்கோணத்தின் உயரத்தின் மூலமாக மேலுள்ள வாய்ப்பாடுகள்:  
- சமபக்க முக்கோணத்தின் பரப்பளவு <math>A=\frac{h^2}{\sqrt{3}}</math>
- சமபக்க முக்கோணத்தின் மூன்று பக்கங்களிலிருந்தும் அதன் மையத்தின் உயரம் <math>\frac{h}{3} </math>
- சுற்றுவட்ட ஆரம் <math>R=\frac{2h}{3} </math>
- உள்வட்ட ஆரம் <math>r=\frac{h}{3}</math>  
ஒரு சமபக்க முக்கோணத்தின் குத்துக்கோடுகள், பக்கங்களின் நடுக்குத்துக்கோடுகள், கோண இருசமவெட்டிகள், இடைக்கோடுகள் ஒன்றோடொன்று பொருந்தும்.
# சமபக்க முக்கோணி

## பண்புருக்கள்

ஒரு முக்கோணத்தில் வழமையான குறியீடுகள்:
முக்கோணம் *ABC* இன் பக்கங்கள் *a*, *b*, *c*, அரைச்சுற்றளவு *s*, பரப்பளவு *T*, வெளிவட்ட ஆரங்கள் *r<sub>a</sub>*, *r<sub>b</sub>*, *r<sub>c</sub>*, சுற்றுவட்ட ஆரம் *R* , உள்வட்ட ஆரம் *r* .  
கீழே தரப்பட்டுள்ள ஒன்பது வகைகளில் ஏதேனும் ஒன்று உண்மையாக ‘இருந்தால், இருந்தால் மட்டுமே’, ஒரு முக்கோணம் சமபக்க முக்கோணமாக இருக்கும். எனவே இவை ஒவ்வொன்றும் சமபக்க முக்கோணத்தின் தனிப்பட்ட பண்புகளாகும்.
# சமபக்க முக்கோணி

## பண்புருக்கள்

### பக்கங்கள்

- <math>\displaystyle a=b=c</math>
- <math>\displaystyle a^2+b^2+c^2=ab+bc+ca</math>
- <math>\displaystyle \frac{1}{a}+\frac{1}{b}+\frac{1}{c}=\frac{\sqrt{25Rr-2r^2}}{4Rr}</math>
# சமபக்க முக்கோணி

## பண்புருக்கள்

### அரைச்சுற்றளவு

- <math>\displaystyle s=2R+(3\sqrt{3}-4)r</math>
- <math>\displaystyle s^2=3r^2+12Rr</math>
- <math>\displaystyle s^2=3\sqrt{3}T</math>
- <math>\displaystyle s=3\sqrt{3}r</math>
- <math>\displaystyle s=\frac{3\sqrt{3}}{2}R</math>
# சமபக்க முக்கோணி

## பண்புருக்கள்

### கோணங்கள்

- <math>\displaystyle A=B=C=60^\circ</math>
- <math>\displaystyle \cos{A}+\cos{B}+\cos{C}=\frac{3}{2}</math>
- <math>\displaystyle \sin{\frac{A}{2}}\sin{\frac{B}{2}}\sin{\frac{C}{2}}=\frac{1}{8}</math>
- <math>\displaystyle A=\frac{\sqrt{3}}{4}(abc)^{^{\frac{2}{3}}}</math>  
- மூன்று குத்துக்கோடுகள் சமநீளமுள்ளவை.
- மூன்று நடுக்கோடுகள் சமநீளமுள்ளவை
- மூன்று கோண இருசமவெட்டிகள் சம நீளமுள்ளவை.
# சமபக்க முக்கோணி

## பண்புருக்கள்

### ஒன்றுபடும் முக்கோண மையங்கள்

சமபக்க முக்கோணத்தின் ஒவ்வொரு முக்கோண மையங்களும் அம்முக்கோணத்தின் நடுக்கோட்டுச்சந்தியுடன் ஒன்றுபடும்.  
ஒரு முக்கோணத்தின் சில முக்கோண மையச்சோடிகள் ஒன்றுபடுகின்றன என்ற கூற்றே அந்த முக்கோணம் சமபக்க முக்கோணமாக இருக்கும் என்பதை உறுதிப்படுத்தப் போதுமான முடிவாக இருக்கும்:  
- ஒரு முக்கோணத்தின் சுற்றுவட்டமையம், உள்வட்ட ஆரம், நடுக்கோட்டுச்சந்தி, செங்கோட்டுச்சந்தி ஆகியவற்றில் எவையேனும் இரண்டு புள்ளிகள் ஒன்றுபட்டால், அம்முக்கோணம் சமபக்க முக்கோணமாக இருக்கும்.
- ஒரு முக்கோணத்தின் சுற்றுவட்டமையமானது நாகெல் புள்ளியுடன் ஒன்றுபட்டாலும் அல்லது உள்வட்டமையமானது ஒன்பது-புள்ளி வட்டமையத்துடன் ஒன்றுபட்டாலும் அம்முக்கோணம் சமபக்க முக்கோணமாக இருக்கும்.
# சமபக்க முக்கோணி

## பண்புருக்கள்

### நடுக்கோடுகளின் பிரிப்பால் உண்டாகும் ஆறு முக்கோணங்கள்

ஒரு முக்கோணத்தின் மூன்று நடுக்கோடுகளும் அம்முக்கோணத்தை ஆறு சிறு முக்கோணங்களாகக் பிரிக்கின்றன.  
- இந்த ஆறு சிறு முக்கோணங்களில் எவையேனும் மூன்று முக்கோணங்கள் ஒரேயளவு சுற்றளவு அல்லது ஒரேயளவு உள்வட்ட ஆரம் கொண்டிருந்தால், இருந்தால் மட்டுமே, எடுத்துக்கொள்ளப்பட்ட முக்கோணம் சமபக்க முக்கோணமாக இருக்கும்.
- இந்த ஆறு சிறு முக்கோணங்களில் எவையேனும் மூன்று முக்கோணங்களின் சுற்றுவட்ட மையங்கள் மூல முக்கோணத்தின் நடுக்கோட்டுச் சந்தியிலிருந்து சம தூரத்தில் ‘இருந்தால், இருந்தால் மட்டுமே’, எடுத்துக்கொள்ளப்பட்ட முக்கோணம் சமபக்க முக்கோணமாக இருக்கும்.  
இம்முடிவு சமபக்க முக்கோணத்தின் உட்புறத்தேயுள்ள எல்லாப்புள்ளிகளுக்கும் பொருந்தும்.  
பாம்ப்யூவின் தேற்றம்:
சமபக்க முக்கோணம் *ABC* இன் தளத்திலமையும் புள்ளி *P* எனில், *PA*, *PB*, *PC* நீளமுள்ள பக்கங்களைக் கொண்ட ஒரு முக்கோணம் இருக்கும்.
# சமபக்க முக்கோணி

## அமைப்பு

கவராயத்தையும் நேர்விளிம்பையும் மட்டும் பயன்படுத்திச் சமபக்க முக்கோணியை வரைய முடியும்.
# சமபக்க முக்கோணி

## பரப்பளவு வாய்ப்பாடு காணல்

சமபக்க முக்கோணத்தின் பரப்பளவு காணும் வாய்ப்பாட்டை (<math>A= \frac{\sqrt{3}}{4}a^2</math>) பித்தாகரசு தேற்றத்தைப் பயன்படுத்தி அல்லது முக்கோணவியல் மூலம் காணலாம்.
# சமபக்க முக்கோணி

## பரப்பளவு வாய்ப்பாடு காணல்

### பித்தாகரசு தேற்றம் பயன்படுத்தல்

பொதுவாக ஒரு முக்கோணத்தின் பரப்பளவு காணும் வாய்ப்பாடு:  
:<math>A = \frac{1}{2} ah.</math>, முக்கோணத்தின் அடிப்பக்கம்-*a* ; உயரம் *h* .
செங்குத்துயரத்தால் சமபக்க முக்கோணம் இரு சர்வசம செங்கோண முக்கோணங்களாகப் பிரிக்கப்படுகிறது. அவற்றின் ஒரு தாங்கு பக்கத்தின் நீளம் *a*/2; மற்றொரு தாங்கு பக்கமானது சமபக்க முக்கோணத்தின் செங்குத்துயரம், செம்பக்கத்தின் நீளம் *a*.  
பித்தாகரசின் தேற்றப்படி,
:<math>\(\frac{a}{2}\)^2 + h^2 = a^2</math>  
எனவே சமபக்க முக்கோணத்தின் செங்குத்துயரம்:
:<math>h = \frac{\sqrt{3}}{2}a.</math>  
செங்குத்துயரத்தின் மதிப்பை முக்கோணத்தின் பரப்பளவு காணும் வாய்ப்பாட்டில் பதிலிட சமபக்க முக்கோணத்தின் பரப்பளவு:
:<math>A = \frac{\sqrt{3}}{4}a^2.</math>
# சமபக்க முக்கோணி

## பரப்பளவு வாய்ப்பாடு காணல்

### முக்கோணவியலைப் பயன்படுத்தல்

முக்கோணத்தின் பரப்பளவு காணும் வாய்ப்பாடு:
முக்கோணத்தின் பக்க நீளங்கள் *a* , *b* ; அப்பக்கங்களுக்கு இடைப்பட்ட கோணம் *C* எனில்,  
:<math>A = \frac{1}{2} ab \sin C.</math>  
சமபக்க முக்கோணத்தின் ஒரு கோணத்தின் அளவு 60°, பக்க நீளம் *a* என்பதால் சமபக்க முக்கோணத்தின் பரப்பளவு:  
:<math>A = \frac{1}{2} ab \sin 60^\circ.</math>  
:<math> \sin 60^\circ = \tfrac{\sqrt{3}}{2}</math>.
:<math>A = \frac{1}{2} ab \times \frac{\sqrt{3}}{2} = \frac{\sqrt{3}}{4}ab = \frac{\sqrt{3}}{4}a^2</math>
# லாச்சென்

**லாச்சென்** என்பது இந்தியாவின் சிக்கிம் மாநிலத்தில் உள்ள ஒரு சிறு நகரம். இது கடல் மட்டத்தில் இருந்து 2750 மீட்டர் உயரத்தில் உள்ளது. லாச்சென் என்பதற்கு பெரும் கணவாய் என்று பொருள். சிக்கிம் அரசு இந்நகரை சுற்றுலா இடமாக மேம்படுத்தி வருகிறது. குருதோங்மார் ஏரிக்குச் செல்வதற்கு இங்கு தங்கிச் செல்வதே சிறந்த வழி. இவ்வூர் மாநிலத்தலைநகரான கேங்டாக்கில் இருந்து 129 கிலோமீட்டர் தொலைவில் உள்ளது. இச்சாலை குறுகியது சவால் நிறைந்தது. கேங்டாக்கில் இருந்து லாச்செனை அடைய ஆறு மணி நேரம் ஆகும். ஆண்டு தோறும் தாங்கு எனப்படும் யாக் எருமைப் பந்தயம் இங்கு நடைபெறுகிறது.
# புள்ளிமான்

**புள்ளி மான்** இந்தியா, இலங்கை, நேப்பாளம், வங்கதேசம், பூட்டான் ஆகிய நாடுகளின் காட்டுப்பகுதிகளில் வாழும் ஒரு வகை மானினம். இது பாக்கித்தானிலும் சிறு அளவில் காணப்படுகிறது. இந்தியக் காடுகளில் அதிகம் காணப்படும் மானினம் இதுவேயாகும். இது தெலுங்கானாவின் மாநில விலங்காகும்.  
இந்தியாவில் தோன்றிய இந்த மானினம், பின்னர் இங்கிருந்து நேபாளம், பூட்டான், இலங்கை உள்ளிட்ட இதர ஆசிய நாடுகளுக்குப் பரவியது. பிறகு இந்த நாடுகளிலிருந்து, இந்த மான்களை தென் ஆப்பிரிக்கா, அமெரிக்கா, அர்ஜென்டினா போன்ற நாடுகளுக்குக் கொண்டுசென்று வளர்க்கத் தொடங்கினர். புல்வெளிகளும், நீர்நிலைகளும் நிறைந்திருக்கிற காடுகளில் புள்ளி மான்கள் அதிக அளவில் காணப்படும். புள்ளி மான்கள் எப்போதும் கூட்டமாகவே சுற்றித் திரியும் *சமூக விலங்கு* ஆகும். புலி, சிங்கம் போன்ற வேட்டை விலங்குகளின் முக்கிய உணவாக இவை இருப்பதால், இவை எப்போதும் எச்சரிக்கை உணர்வுடன் இருக்கும். இரைகொல்லிகளின் நடமாட்டம் இருப்பதாகத் தெரிந்தால், தன் கூட்டத்தையும் சேர்த்துக் காப்பாற்றுவதற்காக, எச்சரிக்கைக் குரலை எழுப்பிவிட்டு இவை ஓடும். இவை மணிக்குச் சுமார் 60 கிலோமீட்டர் வேகத்தில் ஓடக் கூடியன. இந்த புள்ளிமான் உசைன் போல்ட்டை விட வேகமாக ஓடக்கூடியது.  
இதன் தோல் பழுப்பு நிறத்திலும் வெள்ளைப் புள்ளிகளுடனும் காணப்படும். இதன் காரணமாகவே இது புள்ளிமான் என்றழைக்கப்படுகிறது. இதன் அடிப்பாகம் வெண்ணிறத்தில் இருக்கும். இந்த மான் இனத்தில் ஆண் மான்களுக்கு மட்டுமே கொம்புகள் இருக்கும். இந்த கொம்புகளை ஆண்டுக்கு ஒரு முறை உதிர்க்கும். பொதுவாக மூன்று கிளைகளாகப் பிரிந்திருக்கும் இதன் கொம்பு இரண்டரை அடி நீளம் வரை வளரும். மூன்று அடி உயரம் வரையும் 85 கிலோ எடை வரையும் புள்ளிமான்கள் வளரும். ஆண் மான்கள் பெட்டைகளை விடப் உருவில் பெரிதாக இருக்கும். இது 8 முதல் 14 ஆண்டுகள் வரை வாழும்.
# இம்பா மக்கள்

**இம்பா மக்கள்** என்போர் 20,000 முதல் 50,000 எண்ணிக்கையிலான ஓர் ஆப்பிரிக்க இனக்குழு. இவர்கள் வடக்கு நமீபியாப் பகுதியில் உள்ள குனென் பகுதியிலும் குனென் ஆற்றுக்கப்பால் அங்கோலாவிலும் வாழ்கின்றனர். கமன்சாபு என்னுமிடத்தில் அண்மையில் இவர்கள் இரு சிற்றூர்களை அமைத்துள்ளனர். இவை சுற்றுலா இடங்களாக அறியப்படுகிறன்றன. இவர்கள் நாடோடிகள் ஆவர். இவர்கள் ஒட்சிகிம்பா என்னும் மொழியைப் பேசுகின்றனர்.  
ஆடு, மாடுகள் வளர்ப்பது இவர்களது முதன்மையான தொழிலாகும். பால் கறத்தல் பெண்களின் பணி. மேலும் குழந்தைகளைப் பராமரிப்பதும் பெண்களின் பணியே. இம்பா மக்கள் மிகக் குறைவான ஆடைகளையே அணிகின்றனர். ஆண்களும் பெண்களும் மேற்சட்டை அணிவதில்லை. விலங்குகளின் தோலினால் ஆன சிறு பாவாடை போன்ற ஆடையையே அணிகின்றனர். இவர்களது வீடு சிறு வட்ட வடிவிலான குடிசை ஆகும்.
# நாடோடி

திபெத்திய இன மக்கட்தொகையில் 40% மக்கள் நாடோடிகளே]].
**நாடோடிகள்** (*Nomads*) என்போர் நிலையாக ஓரிடத்தில் தங்கி வாழாமல் தொடர்ந்து இடம் விட்டு இடம் பெயர்ந்து வாழும் மக்கள் குழுவினர். உலகெங்கும் மொத்தம் 30 முதல் 40 மில்லியன் வரையிலான நாடோடிகள் இருக்கலாம் என்று கணிக்கப்பட்டுள்ளது.  
நாடோடிகள் உலகின் பல பகுதிகளிலும் உள்ளனர் எனினும் நன்கு தொழில் வளர்ச்சியடைந்த பகுதிகளில் இவர்களைக் காண்பதரிது.  
நாடோடிகளை அவர்களது பொருளாதாரச் செயல்பாடுகளின் அடிப்படையில் மூன்று வகையினராகப் பிரித்துள்ளனர். முதல் வகையினர் அவர்கள் செல்லும் இடங்களில் உள்ள வளங்களை வேட்டையாடியும் சேகரித்தும் வாழ்க்கை நடத்துபவர்கள். இரண்டாவது வகையினர் விலங்குகளை வளர்ப்பவர்கள். இவர்கள் மேய்ச்சல் நிலமுள்ள பகுதிகளுக்குத் தமது வளர்ப்பு விலங்குகளுடன் நகர்ந்து கொண்டே இருப்பர். மூன்றாவது வகையினர் தமது திறமைகளைப் பயன்படுத்தி தங்களுடன் பயணிப்பவர்களுக்கு உதவி பொருளீட்டுவோர்.
# நாடோடி

## கடல் வாழ் நாடோடிகள்

பல பழங்குடியின் மக்கள் பல இடங்களில் கடலிலேயே வாழுகிறார்கள். மலேசியா, பிலிப்பைன்ஸ், இந்தோனேசியா போன்ற நாடுகளுக்கு அருகில் அமைந்துள்ள போர்னியா தீவை அடுத்த கடல் பகுதியில் பஜாவு என்ற பழங்குடி மக்கள் நாடோடிகளாக வாழ்ந்து வருகிறார்கள்.
# நாடோடி

## கலை நாடோடிகள்

இந்தியாவின் தமிழ் நாடு மாநில மக்கள் தொகையில் 5 லட்சம் மக்கள் நாடோடிகளாக இருப்பதாகக் கணக்கிடப்பட்டுள்ளது. இவற்றுள் முக்கியமாக தாசரிகள், மணியாட்டிக்காரர்கள், குடுகுடுப்பைக்காரர்கள், பாம்பாட்டிகள், சாட்டையடிக்காரர்கள், கூத்தாடிகள், பகல் வேசக்காரர்கள், பூம்பூம் மாட்டுக்காரர்கள், நரிக் குறவர்கள், மற்றும் வம்சராஜ் என பல இனத்தவர்கள் வாழுகிறார்கள்.
# சிவந்தி ஆதித்தன்

**சிவந்தி ஆதித்தன் ** (Sivanthi Adithan) (செப்டம்பர் 24, 1936 - ஏப்ரல் 19, 2013) தமிழ்ச் செய்தி நாளேடுகள் தினத்தந்தி, மாலைமலரின் உரிமையாளராகவும், முதன்மைத் தொகுப்பாசிரியராகவும் இருந்தவர். தினத்தந்தி நிறுவனர் சி. பா. ஆதித்தனார் - கோவிந்தம்மாள் இணையரின் இரண்டாவது மகன் ஆவார். கைப்பந்தாட்டத்தில் மிகுந்த முனைப்பு உடையவர். இந்தியக் கைப்பந்து விளையாட்டுச் சங்கத் தலைவராகவும் இந்திய ஒலிம்பிக் சங்கத் தலைவராகவும் பணியாற்றியவர்.  
2008ஆம் ஆண்டில் இலக்கியம்/கல்விப் பிரிவில் இவருக்கு பத்மசிறீ விருது வழங்கப்பட்டது.
# ஒலிம்பியா, கிரீசு

**ஒலிம்பியா ** ( கிரேக்கம்: *Olympía*), கிரீசிலுள்ள பண்டைய புகலிடம் ஆகும். இவ்விடம் பண்டைய ஒலிம்பிக் விளையாட்டுக்களை நடத்தியதற்காக அறியப்படுகிறது. இங்கு, கி.மு. 776 முதல் நான்கு ஆண்டுகளுக்கு ஒருமுறை ஒலிம்பிக் விளையாட்டுக்கள் நடத்தப்பட்டு வந்தன. கிரேக்கக் கடவுள் சியுசு நினைவாக முதல் ஒலிம்பிக் விளையாட்டுக்கள் நடந்தன. கி.பி. 394 இல், இந்த விளையாட்டுக்களை அஞ்ஞானிகளின் வழிபாடு எனக் கருதி அப்போதைய மன்னர் தியோடோசியசு முடிவுக்கு கொண்டு வந்ததாக நம்பப் படுகிறது.  
வின் மனைவி ஹெராவின் கோவில் இடிபாடுகள்]]
# காவலூர்

**காவலூர்**, ஜவ்வாது மலையில் அமைந்துள்ள ஒரு சிறிய கிராமம். இது தமிழ்நாட்டின் வாணியம்பாடி வட்டம், திருப்பத்தூர் மாவட்டத்தில் உள்ளது. இது ஒரு முக்கிய சுற்றுலாத் தளம் ஆகும். இவ்வூரில் ஆசியாவின் பெரிய தொலைநோக்கியான வைணு பாப்பு வானாய்வகம் உள்ளது.
# காவலூர்

## புள்ளிவிவரங்கள்

மக்கள் தொகை கணக்கெடுப்பு 2011 இன் படி , மொத்த மக்கள் தொகையாக 1010 யும் அதில் 496 ஆண்கள் மற்றும் 514 பெண்கள். படிப்பறிவு 48.45 சதவீதம்.
# சமநிலை விட்டம் (சீருடற்பயிற்சி)

**சமநிலை விட்டம்** (*Balance Beam*) கலைநய சீருடற்பயிற்சிக் கருவியாகும். இக்கருவியில் நிகழ்த்தும் விளையாட்டும் இப்பெயராலேயே அழைக்கப்படுகிறது. சில நேரங்களில் கருவி, நிகழ்ச்சி இரண்டுமே சுருக்கமாக "விட்டம்" (Beam) எனப்படுகிறது. சீருடற்பயிற்சி போட்டிகளில் மதிப்பெண் குறிக்க இந்நிகழ்ச்சிக்கு **BB** என்ற குறியீடு வழங்கப்பட்டுள்ளது.  
தரையிலிருந்து உயரத்தில் இரு முனைகளிலும் கால் அல்லது ஆதரவால் தாங்கப்பட்டுள்ள விட்டம் நீளமாகவும் குறுகலாகவும் உள்ளது. இந்த விளையாட்டு பெண்களால் மட்டுமே விளையாடப்படுகிறது.
# சமநிலை விட்டம் (சீருடற்பயிற்சி)

## விளையாட்டுக் கருவி

பன்னாட்டு சீருடற்பயிற்சி போட்டிகளில் பயன்படுத்தப்படும் சமநிலையில்லாச் சட்டங்கள் பன்னாட்டு சீருடற்பயிற்சிகள் கூட்டமைப்பு (FIG) வரையறுக்கும் விவரக்கூற்றுகள் மற்றும் வழிகாட்டுதல்களுக்கேற்ப அமைந்திருக்க வேண்டும். இந்த விவரக்கூற்றுக்களுக்கிணங்க அமெரிக்காவின் ஏஏஐ, ஐரோப்பாவின் யான்சென் அண்ட் பிரிட்சென், ஆத்திரேலியாவின் அக்ரோமாட் நிறுவனங்கள் சமநிலை விட்டங்களைத் தயாரிக்கும் சிலவாகும்.  
பெரும்பாலான சீருடற்பயிற்சி பள்ளிகள் இத்தகைய சீர்தர விட்டங்களைப் பயன்படுத்தினாலும் சில பள்ளிகள் விரிப்பிட்ட மேற்பரப்புள்ள விட்டங்களை பயில்வதற்காக பயன்படுத்துகின்றன. பயில்கையில் சீர்தர விட்டத்தின் அளவைகளைக் கொண்ட விட்டத்தை தரையிலிருந்து உயரத்தை மட்டும் குறைத்துக் கொண்டு பயன்படுத்துவதும் உண்டு.
பயிற்சி விட்டங்கள் மற்றும் சிறு விட்டங்களிலும் பாயில் கோடுகள் வரைந்தும் பயில்கிறார்கள்.  
துவக்கத்தில், விட்டத்தின் மேற்பரப்பு சமமாக தேய்க்கப்பட்ட மரமாக இருந்தது. முந்தைய ஆண்டுகளில் சில போட்டியாளர்கள் கூடைப்பந்து போன்ற பொருளால் ஆன விட்டங்களைப் பயன்படுத்தினர். இருப்பினும் மிகவும் வழுக்கும் தன்மையாக இருந்தமையால் இவ்வகையான விட்டங்கள் தடை செய்யப்பட்டன. 1980களிலிருந்து விட்டங்களின் மேற்பரப்புகள் தோல் அல்லது வழவழப்பான சுவேடு துணியால் மூடப்பட்டுள்ளன. மேலும் கடினமான கவிழ்தல் மற்றும் நடனத் திறன் அழுத்தங்களைத் தாங்கும் வண்ணம் சுருள்வில் தன்மையும் உடைத்தாயுள்ளது.
# சமநிலை விட்டம் (சீருடற்பயிற்சி)

## விளையாட்டுக் கருவி

### அளவைகள்

பன்னாட்டு சீருடற்பயிற்சிகள் கூட்டமைப்பு வெளியிட்டுள்ள கருவி அளவைகள் சிற்றேட்டின்படி:
- உயரம்:
- நீளம்:
- இரு நடனக் கூறுகள், ஒரு தாவல்,தாண்டல் அல்லது கால்கள் 180° பிளவுபட குதித்தல்
- ஒரு காலில் முழுமையான சுழற்சி
- இரு கழைக்கூத்தாடுத் திறன்களின் ஒரு தொடர்
- கழைக்கூத்தாடுக் கூறுகள் பல்வேறு திசைகளில் (முன்புறம்/பக்கவாட்டில் மற்றும் பின்புறம்)
- ஓர் இறக்கம்  
போட்டியாளர் ஓர் குதிப்பலகையை பயன்படுத்தியோ பாயிலிருந்தோ விட்டத்திற்கு ஏறலாம். இருப்பினும் ஏற்றம் ஆட்ட விதிமுறைகளுக்கேற்ப இருக்க வேண்டும். மேலும் விட்டத்தில் கூடுதல் நிலைத்திருப்புக்காக கைகளிலும் (அல்லது) கால்களிலும் சுண்ணப்பொடி போட்டுக் கொள்ளலாம். விட்டத்தின் மீது சிறு குறிகளை வைக்கலாம்.
# நிலக்கரி அமைச்சகம், இந்தியா

**நிலக்கரி அமைச்சகம்** என்பது இந்திய அரசின் அமைச்சகங்களில் ஒன்றாகும். இதன் தற்போதைய மூத்த அமைச்சர் பிரகலாத ஜோஷி மற்றும் இணை அமைச்சர் ராவ்சாகேப் பாட்டீல் தான்வே ஆவர். இந்த அமைச்சகம் நாட்டின் நிலக்கரி மற்றும் பழுப்பு நிலக்கரி வளங்களைக் கவனிக்கும் அமைச்சகங்களுள் ஒன்றாகும். நாட்டின் நிலக்கரி இருப்பிட ஆய்வையும், நிலக்கரி மற்றும் பழுப்பு நிலக்கரி கையிருப்பு மேம்பாட்டையும், இதர சுற்றுச்சூழல் முக்கியத்துவ விசயங்களைக் கையாளுகிறது. இவ்வமைச்சகத்தின் கீழே நாட்டின் நிலக்கரிச் சுரங்கள் செயல்படுகின்றன. அரசின் இந்தியா நிலக்கரி நிறுவனம் மூலமாகவும், நெய்வேலி பழுப்பு நிலக்கரி நிறுவனம் போன்ற துணை நிறுவனங்கள் மூலமாகவும் விலை நிர்ணயத்தையும் தீர்மானிக்கிறது. மேலும் ஆந்திர மாநிலத்திலுள்ள சிங்கரேணி நிலக்கரி நிறுவனத்தின் 49% பங்குகளை இவ்வமைச்சகமும், மீதி 51% பங்குகளை தெலங்காண மாநில அரசும் கொண்டுள்ளன.
# நிலக்கரி அமைச்சகம், இந்தியா

## பணிகள்

நாட்டின் நிலக்கரி மற்றும் பழுப்பு நிலக்கரியின் கையிருப்பை இவ்வமைச்சகமே தீர்மானிக்கிறது. இந்திய அரசு (வணிக ஒதுக்கீடு) விதி 1961ன் படி இவ்வமைச்சகத்தின் துறைகள் உருவாக்கப்பட்டன. அதன் படி கீழ்கண்ட பணிகளை செய்கிறது.
1. கற்கரி, கல்லற்ற கரி மற்றும் பழுப்பு நிலக்கரிப் படிமங்களை இந்தியாவில் ஆராய்வது மற்றும் வளப்படுத்தல்
1. நிலக்கரியின் தயாரிப்பு, விநியோகம், பகிர்வு மற்றும் விலை ஆகியவற்றை முடிவு செய்தல்
1. எஃகு துறை பணிகள் தவிர மற்ற கரி சுத்திகரிப்பு பணிகள்
1. நிலக்கரியிலிருந்து குறைந்த வெப்பநிலை கரி மற்றும் செயற்கை எண்ணெய் ஆகியவற்றை தயாரித்தல்
1. பாதுகாப்பு மற்றும் அபிவிருத்திச் சட்டம் 1974 (1974ன் 28)படி நிலக்கரிச் சுரங்கங்களை நிர்வகித்தல்
1. நிலக்கரிச் சுரங்கங்களின் சேமநல நிதி மற்றும் பொதுநலன் ஆகியவற்றையும் கவனித்தல்
1. சுரங்கங்கள் விதி 1952 (1952ன் 32)ன் படி விநியோகிக்கப்பட்ட நிலக்கரிக்கு சுங்கவரி வசுலித்தல் மற்றும் மீட்பு நிதியையும் நிர்வகித்தல்
1. பாதுகாப்பு மற்றும் அபிவிருத்திச் சட்டம் 1957 (1957ன் 20)ன் படி நிலக்கரிச் சுரங்கப் பகுதிகளை நிர்வகித்தல்
# நிலக்கரி அமைச்சகம், இந்தியா

## நிலக்கரி அமைச்சகத்தின் கீழ் உள்ள அமைப்புகள்

- இந்தியா நிலக்கரி நிறுவனம்
- பாரத் எரி நிலக்கரி
- மத்திய நிலக்கரி வயல்கள் நிறுவனம்
- கிழக்கு நிலக்கரி வயல்கள் நிறுவனம்
- மகாநதி நிலக்கரி சுரங்க நிறுவனம்
- வடக்கு நிலக்கரி வயல்கள்
- தென்கிழக்கு நிலக்கரி வயல்கள் நிறுவனம்
- மேற்கு நிலக்கரி வயல்கள் நிறுவனம்
- மத்திய சுரங்கத் திட்டம் மற்றும் வடிவமைப்பு நிறுவனம்
- கோல் இந்தியா ஆப்பிரிக்கா நிறுவனம்
- தன்குனி நிலக்கரி வளாகம்
- நெய்வேலி பழுப்பு நிலக்கரி நிறுவனம்
# நிலக்கரி அமைச்சகம், இந்தியா

## இதனையும் காண்க

- இந்திய அரசின் அமைச்சகங்கள்
# புத்தமித்திரர்

**புத்தமித்திரர்** ஒரு சிற்றரசர். பொன்பற்றியூர் என்னும் ஊரில் வாழ்ந்தவர். அவர் காலத்துச் சோழ அரசன் வீரராசேந்திரன். இவனது காலம் கி.பி. 1060-1090. இவன் ‘வீரசோழன்’ எனப் பாராட்டப்பட்டவன். இவன் பெயரால் புத்தமித்திரர் செய்த நூல் ‘வீரசோழியம்’. புத்தமித்திரர் பௌத்த சமயத்தைச் சேர்ந்தவர்.  
தமிழ் இலக்கணம் எழுத்து, சொல், பொருள் என்று மூன்றாகப் பகுத்து எழுதப்பட்டு வந்தது. புத்தமித்திரர் தமக்கு முன்னர்த் தோன்றிய ‘அணியியல்’ போன்ற நூல்களை உள்ளத்தில் கொண்டு தமிழ் இலக்கணத்தை எழுத்து, சொல், பொருள், யாப்பு, அலங்காரம்(அணி) என ஐந்தாகப் பகுத்துக்கொண்டு வீரசோழியம் என்ற இலக்கணநூலைச் செய்துள்ளார்.  
வடமொழி இலக்கணத்தைத் தமிழ்-இலக்கணத்தில் இவர் புகுத்தியுள்ளார். தமிழுக்கு இயல்பில்லாத இலக்கணத்தைப் புகுத்தியதால் இவரது நூல் தமிழ்ப்பெருமக்களால் பின்பற்றப்படவில்லை.
# புத்தமித்திரர்

## கருவிநூல்

- மு. அருணாசலம், தமிழ் இலக்கிய வரலாறு, பன்னிரண்டாம் நூற்றாண்டு, பாகம் 2, 2005
- தமிழ் இலக்கண நூல்கள் மூலம் முழுவதும், குறிப்பு விளக்கங்களுடன், பதிப்பாசிரியர் முனைவர் ச. வே. சுப்பிரமணியன், மெய்யப்பன் பதிப்பகம், 2007
# டோஷிரோ மிபூன்

**டோஷிரோ மிஃபூன்** (**Toshiro Mifune**) (ஜப்பானிய மொழி 三船 敏郎 *குரோசாவா அகிரா*, 1920 - 1997) உலகப் புகழ்பெற்ற ஜப்பானியக் கலைப்பட இயக்குனர் மற்றும் நடிகர். 1947 ஆம் ஆண்டு வெளியான சன்ஷிரோ சுகடா என்ற திரைப்படத்தின் மூலம் இயக்குநராக அறிமுகமானார்.1995 ஆம் ஆண்டு தனது இறுதிப்படைப்பான மடடாயோ திரைப்படத்தினை இயக்கிய அகிரா குரோசாவா வாழ்நாள் சாதனையாளருக்கான ஆஸ்கார் விருதினையும் பிரெஞ்சு விருதான லீஜியன் டி ஹானர் விருதினையும் பெற்றவரென்பது குறிப்பிடத்தக்கது.  
ஹிரோஷி இனாகாகி இயக்கிய சமுராய் முவ்வரிசை (1954–1956) திரைப்படத்தில் மியாமோட்டோ முஸாஷியை என்ற வீரராக மிஃபூன் நடித்தார்.  
டிசம்பர் 24, 1997 அன்று உடல்நலக்குறைவால் இறந்தார். அவரது வாழ்க்கை மற்றும் அவரது திரைப்படங்களைப் பற்றிய 'மிஃபூன்: தி லாஸ்ட் சாமுராய்’ (2015) என்ற சிறப்பு நீள ஆவணப்படம் 1999ம் ஆண்டு வெளியானது.
# டோஷிரோ மிபூன்

## பிறப்பு & இளமை

ஏப்ரல் 1, 1920 அன்று ஜப்பான் ஆக்கிரமித்த சாண்டோங்கில் (இன்றைய கிங்டாவோ, சீனா) உள்ள சீட்டோவில் டோகுசோ மற்றும் சென் மிஃபுனே ஆகியோரின் மூத்த மகனாகப் பிறந்தார் டோஷிரோ மிஃபூன்.  
அவரது தந்தை டோகுசோ ஒரு வர்த்தக வணிகர் மற்றும் புகைப்படக் கலைஞர். அவரது தாயார் சென் ஒரு உயர்மட்ட சாமுராய் அதிகாரியான ஹடமோட்டோவின் மகள். மிஃபூன் தனது பெற்றோர் மற்றும் இரண்டு இளைய உடன்பிறப்புகளுடன் ஃபெங்டியனின் டாலியனில் வளர்ந்தார்.  
ஒரு ஜப்பானிய குடிமகனாக, தனது வாழ்வின் முதல் 19 ஆண்டுகளை சீனாவில் கழித்த பின், இம்பீரியல் ஜப்பானிய இராணுவ விமானப் பிரிவில் சேர்க்கப்பட்டார். இரண்டாம் உலகப் போரின்போது வான்வழி புகைப்படம் எடுத்தல் பிரிவில் அவர் பணியாற்றினார்.
# டோஷிரோ மிபூன்

## விருதுகள்

180-க்கும் மேற்பட்ட திரைப்படங்களில் அவர் நடித்திருந்தாலும், இயக்குநர் அகிரா குரோசாவா<nowiki/>வுடன் அவர் பணிபுரிந்த16 திரைப்படங்களில் மிஃபூன் மிகவும் பிரபலமானார். அதில் குறிப்பிட்ட திரைப்படங்கள்:  
ரஷோமொன் (1950), இதற்காக மிஃபுனே வெனிஸ் திரைப்பட விழாவில் சான் மார்கோ கோல்டன் லயன் பரிசை வென்றார்,  
செவன் சாமுராய் (1954), த்ரோன் ஆஃப் ப்ளட் (1957), த ஹிடன் ஃபோர்டிரெஸ் (1958), மற்றும் யோஜிம்போ (1961), இதற்காக மிஃபுனே வெனிஸ் திரைப்பட விழாவில் சிறந்த நடிகருக்கான வோல்பி கோப்பையை வென்றார் மற்றும் ப்ளூ ரிப்பன் விருதுகளில் சிறந்த நடிகராக அங்கீகரிக்கப்பட்டார்.
# தொல்லியல் அருங்காட்சியகம், குற்றாலம்

**குற்றாலம் தொல்லியல் அருங்காட்சியகம்** என்பது தென்காசி மாவட்டம், குற்றாலம் பேரூராட்சியிலுள்ள தமிழ்நாடு அரசு தொல்லியல் துறையின் அருங்காட்சியகம் ஆகும்.  
இந்த அருங்காட்சியகமானது குற்றாலத்தின், பேருந்து நிலையத்தில் இருந்து பிரதான அருவிக்கு செல்லும் வழியில் அமைந்துள்ள கொச்சம்பட்டி சத்திரம் எனும் கட்டிடத்தில், தொல்லியல்துறையால் வைக்கப்பட்டுள்ளது. இந்த அகழ் வைப்பகத்தில், பழைய திருநெல்வேலி மாவட்டத்தின் பல்வேறு பகுதிகளில் கிடைத்த தொல்பொருட்களும், குற்றாலம் அருகில் உள்ள அழுதகண்ணியாறு, திருமலாபுரம், செந்தட்டியாபுரம், சாயர்புரம் போன்ற ஊர்களில் சேகரிக்கப்பட்ட நுண்கற்காலக் கருவிகளும், தென்காசி ஆசாத் நகர், கீழ ஆம்பூர் ஆகிய பகுதிகளில் சேகரிக்கப்பட்ட புதிய கற்காலக் கருவிகளும், பெருங்கற்கால பொருட்களும், அக்கால மக்கள் சமூகத்தவர்களின் கல், இரும்பு ஆயுதங்கள், சிலைகள், உருவாரங்கள், மரச் செதில்கள் மற்றும் சிவப்பு மற்றும் கருப்பு ஈமத்தாழிகள் ஆகியவை காட்சிக்கு வைக்கப்பட்டுள்ளன.  
ஆண்டிப்பட்டியில் சேகரிக்கப்பட்ட 16 ஆம் நூற்றாண்டைச் சேர்ந்த சுடுமண் பொம்மைகள், தென்காசி காசி விஸ்வநாதர் திருக்கோயில் கோபுரத்தை புதுப்பிக்கும்போது கிடைத்த சுதைச் சிற்பங்கள், கல்லூரணியில் சேகரிக்கப்பட்ட 13 ஆம் நூற்றாண்டைச் சேர்ந்த சீன தேசத்து களிமண் பெண் உருவம், பாபநாசம் சொரிமுத்து அய்யனார் கோயிலில் இருந்து சேகரிக்கப்பட்ட பித்தளையால் ஆன கால் சிலம்புகள், பாண்டியர் காலத்து செப்பேடு, மருத்துவக் குறிப்புகளைக் கொண்ட ஓலைச் சுவடிகள், இராமாயண ஓவியச் சுவடி போன்ற சுவடிகளும், கோயில்களில் பயன்படுத்தப்படும் விசிறி, குடை, சாமரம், ஆலவட்டம் ஆகியவையும், கி.மு. முதலாம் நூற்றாண்டைச் சேர்ந்த முதுமக்கள் தாழி முதல் கி.பி. 19 ஆம் நூற்றாண்டைச் சேர்ந்த பீரங்கிக் கல் குண்டுகள், பூலித் தேவன் பயன்படுத்திய கவண் கற்கள் போன்றவையும் காட்சிக்கு வைக்கப்பட்டுள்ளன.  
இந்த அருங்காட்சியகமானது குற்றால மலைப்பகுதிகளிலுள்ள வேடர் மற்றும் பழங்குடிகள் ஆகியவர்களின் வரலாற்றை ஆய்வதற்கு முதன்மையாக நிறுவப்பட்டது. இதனால் பழங்குடியின மக்கள் பயன்படுத்திய மர உரல், தேன் குடுவை, வில், எலிப்பொறி, மரத்தால் ஆன கொண்டை ஊசி, என காண அரிதான பழங்குடி மக்களின் பல்வேறு பொருட்கள் இங்கு காட்சிக்கு வைக்கப்பட்டுள்ளன.
# தொல்லியல் அருங்காட்சியகம், குற்றாலம்

## ஆற்றுவெளி நாகரிகம்

அழுதகன்னி ஆற்றுப்படுகையில் கற்காலச் சமூகத்தைச் சேர்ந்த மக்களின் நில அடையாளக் கற்குவைகளும் அவர்கள் பயன்படுத்திய பெருங்கற்கால ஆயுதங்கள், குறுனிக்கற்கால ஆயுதங்கள் போன்றவை 1980களில் தமிழக தொல்லியல் ஆய்வுத்துறையால் கண்டுபிடிக்கப்பட்டன.
# தொல்லியல் அருங்காட்சியகம், குற்றாலம்

## படக்காட்சியகம்

குற்றாலம், தொல்லியல் அருங்காட்சியகத்தில் உள்ள சில தொன்மை வாய்ந்த படிமங்கள்:
# சிந்து

**சிந்து** என்ற தலைப்பு பின்வரும் கட்டுரைகளில் ஏதேனும் ஒன்றைக் குறிக்கலாம்:
- பி. வி. சிந்து - இந்திய இறகுப்பந்தாட்ட வீராங்கனை
- சிந்து, சிற்றிலக்கியம்
- காவடிச் சிந்து - பாவகைகளில் ஒன்று
- கொலைச்சிந்து - கதைப்பாடல்ககளில் ஒன்று
- சிந்துவெளி நாகரிகம் - ஒரு ஆற்றுச் சமவெளி நாகரிகம்.
- சிந்து ஆறு - இந்தியா மற்றும் பாகிஸ்தான் தொடர்புடைய ஒரு நதி.
- சிந்து மாகாணம் - பாகிஸ்தானிலுள்ள ஒரு மாகாணம்.
- சிந்து பைரவி - ராகம்.  
---
# அத்தியூர்க் கோவை

**அத்தியூர்க் கோவை** என்பது பெருமாள்மீது பாடப்பட்ட கோவை நூல்.  
இந்த நூலின் பாடல் ஒன்று இலக்கண விளக்கம் என்னும் நூலுக்கு எழுதிய உரையில் மேற்கோளாகக் காட்டப்பட்டுள்ளது.  
:அடங்கா அசுரர் குலமறுத் தோர்அந்தி யூர்வென்றி
:மடங்காத நேமி வரதர்தன் நாட்டில்தன் மைந்தனுடன்
:முடங்காமல் அந்த மனைவியும் போய்முயன்(று) ஊரனுடன்
:தடங்காவும் யாறும் குளனும்சென் றாள்தட வும்தக்கதுவே.
;பாடல் சொல்லும் பொருள்
:காஞ்சிபுரத்து அத்தியூர் வரதன் நாட்டில் மனைவி ஊரனுடன் தடவு, யாறு, குளன் முதலானவற்றைக் கடந்துசென்றாள். இதுதான் அவளுக்குத் தக்க செயல்.
;காலம்
:இந்த நூலின் பா நடையையும், பாடற்பொருளையும் கருத்தில் கொண்டு எண்ணும்போது இது 15ஆம் நூற்றாண்டு தூல் எனலாம்.
# அத்தியூர்க் கோவை

## கருவிநூல்

- மு. அருணாசலம், தமிழ் இலக்கிய வரலாறு, பதினைந்தாம் நூற்றாண்டு, 2005
# சண்முக கவசம்

**சண்முக கவசம்** என்பது, முருகப் பெருமான் மீது பாம்பன் குமரகுருதாச சுவாமிகளால் இயற்றப்பட்ட பாடல்களின் தொகுப்பு ஆகும். அறுசீர்க் கழிநெடிலடி ஆசிரிய விருத்தமாக 30 பாடல்கள் அத்தொகுப்பில் அமைந்துள்ளது.
# சண்முக கவசம்

## பாம்பன் குமரகுருதாச சுவாமிகள்

இவர் முருகபெருமானை வழிபட்டு வந்த ஓர் தமிழ்த்துறவி ஆவார். திருஞானசம்பந்தர், அருணகிரிநாதர் வழியில் சித்திரக் கவிகள் எழுதியுள்ளார். தனது வாழ்நாள் முழுவதும் தமிழுக்கும் சைவ நெறியாகிய குகப்ரம்ம நெறிக்கும் தனது பாடல்களாலும், சாத்திரங்களாலும் தொண்டாற்றினார். முருகனின் வழிபாடாக இவர் இயற்றிய பாடல்கள் 6666. இவை ஆறு மண்டலங்களாகப் பிரிக்கப்பட்டுள்ளன. இவர் இயற்றிய பாடல்களுள் **சண்முக கவசம்** மிகவும் புகழ்பெற்றது.
# சண்முக கவசம்

## பாடல் சிறப்புகள்

அகர வரிசையில், *அ*-னாவில் தொடங்கும் இப்பாடல் தொகுப்பானது, *அ* முதல் *ஔ* வரையிலான உயிரெழுத்துகளையும், *க* முதல் *ன* வரையிலான மெய்யெழுத்துகளையும் முதல் எழுத்துகளாக கொண்டு அறுசீர்க் கழிநெடிலடி ஆசிரிய விருத்தத்தில் எழுதப்பட்டுள்ளது.
# மும்பையின் ஏழு தீவுகள்

**மும்பையின் ஏழு தீவுகள்** இது இந்தியாவின், மும்பை தீவுக்கூட்டத்தை குறிப்பதாகும். அவை
1. மாகிம்
1. வோர்லி
1. பரள்
1. மசாகன்
1. மும்பை
1. கொலாபா
1. கிழவித் தீவு (சின்ன கொலாபா)